Rīgā

|  |  |
| --- | --- |
| Dokumenta datums ir  elektroniskās parakstīšanas datums. | Nr.  skatīt pievienotajā datnē. |

Uz 15.07.2022. iesniegumu

**Rīgas domes Teritorijas labiekārtošanas pārvalde**

Daugavpils iela 31, Rīgā

[ptl@riga.lv](mailto:ptl@riga.lv)

**Par būvprojekta “Dārziņu mežs-priekam un atpūtai”,**

**kad.apzīmējuma Nr.0100 125 0049 izstrādi un saskaņošanu**

SIA „Rīgas ūdens” ir izskatījusi Rīgas domes labiekārtošanas pārvaldes iesniegumu ar lūgumu sniegt atzinumu, par būvprojekta “Dārziņu mežs-priekam un atpūtai” zemes gabalā ar kad.apzīmējuma Nr.0100 125 0049saskaņošanas un īstenošanas iespējām.

Izvērtējot iesniegumu un tam pievienoto dokumentāciju, SIA „Rīgas ūdens” informē, ka būvniecības ieceres dokumentācijā iekļautie tehniskie risinājumi neskar SIA „Rīgas ūdens” īpašumā vai valdījumā esošus centralizētās ūdensapgādes un kanalizācijas sistēmas tīklus un būves vai to aizsargjoslas.

Ņemot vērā [Ministru kabineta 2014. gada 19. augusta noteikumu Nr. 500 "Vispārīgie būvnoteikumi" 13. un 15. punktu](https://likumi.lv/ta/id/269069#p13)  un [Ministru kabineta 2016. gada 22. marta noteikumu Nr. 174 "Noteikumi par sabiedrisko ūdenssaimniecības pakalpojumu sniegšanu un lietošanu" 19. punkta](https://likumi.lv/ta/id/281230#p19) prasības, iesniegtās būvniecības ieceres dokumentācijas izstrādāšanai nav nepieciešams saņemt SIA “Rīgas ūdens” tehniskos noteikumus, līdz ar to SIA „Rīgas ūdens” saskaņojums nav nepieciešams.

Vēršam uzmanību, ja būvniecības ieceres dokumentācijā tiek izstrādātas izmaiņas, tās iesniedzamas saskaņošanai SIA „Rīgas ūdens”, lai izvērtētu, vai būvniecības ieceres dokumentācijas izmaiņās iekļautie tehniskie risinājumi skar SIA „Rīgas ūdens” īpašumā vai valdījumā esošus centralizētās ūdensapgādes un kanalizācijas sistēmas tīklus un būves vai to aizsargjoslas.

Valdes loceklis N.Zvaunis

Līgotne 67088426